ബോളിവുഡിലെ ബിരിയാണിയുടെ കാമുകി ബിരിയാണിയോടുള്ള പ്രിയം ഇതാദ്യമായി തുറന്നു പറഞ്ഞിരിക്കുകയാണ് ബോളിവുഡ് താര സുന്ദരി മലൈക അറോറ.ഫിറ്റ്നസിന്റെ കാര്യത്തില് ഒരു വിട്ടുവീഴ്ചയ്ക്കും തയ്യാറാവാത്ത മലൈകയുടെ ബിരിയാണി പ്രേമം കേട്ട് ഞെട്ടിയിരിക്കുകയാണ് ആരാധകര്.നൃത്തവും യോഗയും വര്ക്കൗട്ടുമൊക്കെ നിത്യ ജീവിതത്തിന്റെ ഭാഗമായി കൊണ്ടുപോകുന്ന ഒരാളാണ് മലൈക. ഇപ്പോഴിതാ എത്ര ഡയറ്റാണെങ്കില് ബിരിയാണി തന്റെ പ്രിയപ്പെട്ട ഭക്ഷണ വിഭവമെന്ന് പറയുന്നു മലൈക. ഞാന് ബിരിയാണി കഴിക്കാനാണ് ജീവിക്കുന്നത്. എല്ലാതരം ഭക്ഷണവും കഴിക്കും, ഭക്ഷണം ഒഴിവാക്കി കൊണ്ടുള്ള പരിപാടിയില്ല. എനിക്ക് ഡയറ്റ് ഇഷ്ടമല്ല. ഒരു കഷ്ണം കേക്ക് കഴിക്കാന് കൊതി തോന്നിയാല് ഞാന് കഴിക്കും. ചിലര്ക്ക് അരിയും സ്റ്റാര്ച്ചുമൊക്കെ പ്രശ്നമാണ്, പക്ഷേ എനിക്ക് അതൊന്നും പ്രശ്നമല്ല മലൈകയുടെ വാക്കുകള്. ഷാരൂഖ് ചിത്രം ദില് സേയിലെ ചെയ്യ ചെയ്യ ചെയ്യാ ചെയ്യാ എന്ന ഗാനരംഗത്തിലൂടെ ശ്രദ്ധ നേടിയ നടിയാണ് മലൈക.